《喜闲》
宋代·葛立方

白苹花发兮水晶宫，舍此地兮余将曷从。
斧斤丁丁兮为余之栖，药作房兮梁则辛夷。
朝迎山云兮，莫送云归，
伏腊粗给兮，朝市奚为。
姜畦兮芋畴，瓜{左瓜右瓜}蔓长兮女桑始柔。
高田兮壤沃，麦芒如彗兮黍如粟下。
下田兮若接，{左禾右罢}稏衡从兮碧泉。
乳水不淫兮旱火不光，神之德兮畴敢忘。
拜金铺兮奠椒浆，赛鼓坎坎兮锦伞悠扬。
倾银兮注瓦，玄鲫霜芹兮父老同社。
鸟劝饮兮风为启关，宇宙之间兮谁如我闲。
熟官虽好兮宁守菟裘，彼有危机兮余差无忧。
鹰采緤兮金作鐶，搏狐兔兮供吾之餐。
马玉勒兮锦作障，檀溪深兮跃必五丈。
为人吠兮乃可以佩人之{左金右繁}。为人鸣兮乃可以食人之粟。
所贵兮寂寂而矫矫，所鄙兮赫赫而碌碌。
吾宁为鸿兮取食於江湖，吾宁为龟兮曳尾於泥涂。

作者简介：葛立方(？～1164), 南宋诗论家、词人。字常之，自号懒真子。丹阳(今属江苏）人，后定居湖州吴兴（今浙江湖州）。